Diit 4
Pal thiaŋ kɛ kui̱ lua̱k
(Dit Dee-bid)
1
Liŋ ɣä mi cɔalä ji̱
lö Kuoth cuŋnikä!
luäk ɣä kä rikä,
kä a lɔcdu kɔ̱c kɛ ɣä,
kä liŋ palä.
2
Bɛ kulɛ amäni nɛy kä yɛn naath,
mɔ bi yɛn gɔɔydä loc ni jiääk ɔ?
Kä bɛ amäni nɛy bi yɛn nhɔk ni lɔar
kɛnɛ kuth baaŋ ɔ?
3
Ŋa̱cɛ jɛ ɛn ɣöö Kuoth Nhial,
cɛ raan ŋäthä ciöl rɔɔdɛ.
Kä bi Kuoth Nhial ɣä liŋ
mi wa̱a̱ jɛ cɔl.
4
Cäŋ gaki /cu dui̱r,
kä mi wi̱i̱ tɔ̱ɔ̱c dhaŋädu,
cäri kɛ lɔcdu bitdä.
5
Lätni mi gɔaa ala muc,
kä ŋäth ni Kuoth Nhial.
6
Nɛy ti ŋuan thieckɛ i̱,
“Ɛŋa mi bi kɔn nyuɔ̱th gɔɔy?
Ɛ buay nhiamdu bëë kä kɔ
lö Kuoth Nhial!”
7
Kä ji̱n ci ɣä moc kɛ tɛ̈th
lɔaac mi di̱i̱t,
mi leny ni tɛ̈th lɔaacdiɛn,
ɛ cäŋ ŋuan bɛlkiɛn kɛnɛ kɔaŋkiɛn.
8
Ɣän bä tɔ̱ɔ̱c, kä bä niɛn nikɛ mal,
kɛ ɣöö ɛ ji̱n kä rɔa la käändä mɔ,
lö Kuoth Nhial.
